Ir-Regolament tal-Kunsill (KE) Nru 2398/96
tat-12 ta' Diċembru 1996
li jiftaħ kwota ta' tariffa għal laħam tad-dundjan li joriġina u ġej minn Israel kif hemm ipprovdut fil-Ftehim ta' Assoċjazzjoni u l-Ftehim Interim bejn il-Komunità Ewropea u l-Istat ta' l-Israel
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 tiegħu,
Wara li kkunsidra l-proposta mill-Kummissjoni,
Billi l-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa l-waħda, u l-Istat ta' l-Israel, min-naħa l-oħra, kien iffirmat fi Brussel fil-20 ta' Novembru 1995 ;
Billi, sakemm jidħol fis-seħħ il-Ftehim, id-disposizzjoniet kummerċjali tiegħu ġew implimentati bil-Ftehim Interim dwar kummerċ u materji li għandhom x'jaqsmu mal-kummerċ bejn il-Komunità Ewropea u l-Komunità Ewropea tal-Faħam u l-Azzar, min-naħa l-waħda, u l-Istat ta' Israel, min-naħa l-oħra, approvat bid-Deċiżjoni tal-96/206/KEFA, KE tal-Kunsill u l-Kummissjoni [1]; billi l-Ftehim Interim imsemmi kien iffirmat fit-18 ta' Diċembru 1995 u daħal fis-seħħ fl-1 ta' Jannar 1996;
Billi Protokoll 1 ta' dawn il-ftehim jipprovdi għal tnaqqis tad-dazju speċifiku applikabbli għal importazzjonijiet għal ġol-Komunità ta' laħam tad-dundjan li joriġina fi u jkun importat mill-Israel, fir-rigward ta' kwantita ta' 1400 tunnellata metrika;
Billi din il-kwota għandha tinfetaħ fuq bażi annwali b'effett mill-1 ta' Jannar 1996 u l-miżuri meħtieġa għall-amministrazzjoni tagħha għandhom ikunu addottati,
ADDOTTA DAN IR-REGOLAMENT:
Artikolu 1
Kwota ta' tariffa għall-importazzjoni ta' laħam tad-dundjan li joriġina fl-Israel għandha tinfetaħ fil-limiti ta' volum annwali ta' 1400 tunnellata metrika.
Id-dazju speċifiku applikabbli għal laħam tad-dundjan importat taħt din il-kwota u ġej taħt il-kodiċijiet tan-NK indikata (murija) iktar' l isfel għandu jkun:
- 02072510: ECU 170/tunnellata metrika
- 02072590: ECU 186/tunnellata metrika
- 02072730: ECU 134/tunnellata metrika
- 02072740: ECU 93/tunnellata metrika
- 02072750: ECU 339/tunnellata metrika
- 02072760: ECU 127/tunnellata metrika
- 02072770: ECU 230/tunnellata metrika
Artikolu 2
Ir-regoli biex dan ir-Regolament ikun applikat għandhom ikunu addottati skond il-proċedura preskritta fl-Artikolu 17 tar-Regolament (KEE) Nru 2777/75 [2].
Artikolu 3
Dan ir-Regolament għandu jidħol fis-seħħ fit-tielet jum wara dak li fih jiġi ppubblikat fil-Ġurnal Uffiċjali ta' l-Komunitajiet Ewropej.
Għandu japplika mill-1 ta' Jannar 1996. Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta' Diċembru 1996.